
Utangulizi 


Kuhusu matendo [ambayo mtu humuonyesha Allaah hasira 
kwayo], ni pamoja na kuchana nguo, kupiga mashavu, kukokota 
nywele na mfano wa hayo. Baadhi ya watu wanafanya hivi. Hata 
hivyo lililo kubwa, chafu na baya zaidi ni kujiua. Kuna watu 
wanaojiua wakati wanapopatwa na misiba wasiyoweza kukabiliana 
nayo. Mtume (Swalla Allaahu 'alayhi wa sallam) ametueleza 
kuhusu mtu aliyejeruhiwa na hakuweza kuvumilia. Akafanya kitu 
ambacho hakijuzu na Allaah Akamuwajibishia Moto. 


Mwenye kujitoa muhanga ili kuepukana na msiba huu - hivi kweli 
ataepukana nao? Jibu! Hapana. Hatouepuka. Anafikiria kuwa 
atapata kupumua baada ya kujiua. Pamoja na kwamba sivyo. Akifa 
ataadhibiwa Motoni kwa kile alichojiua nacho. Humo 
atadumishwa milele. 


Kwa ajili hiyo tunawakataza ndugu zetu wanaoenda Palestina ili 
kujilipua kati ya mayahudi. Wanafikiri kwa kufanya hivo 
wanajikurubisha kwa Allaah. Uhakika wa mambo ni kwamba hili 
linawatia mbali na Allaah. Wanajiua wao wenyewe! Kujiua ni 
miongoni mwa madhambi makubwa. Mtu ataadhibiwa Motoni kwa 
kile alichojiua nacho. Pamoja na hivyo hatusemi kuwa hawa 
wanaingia katika kundi la watu hawa kwa kuwa wanafanya hivo 
kwa Ijtihaad. Wanafikiria kuwa kitendo hichi ni kizuri. Mtu 
mwenye kufanya kitu kwa kuelewa makosa pengine akasamehewa. 


Hata hivyo kitendo hichi ni haramu Kishari ah na sio katika Jihaad 
katika njia ya Allaah. 


Kitendo hichi vilevile hakungi akilini. Ni mayahudi wangapi 
anawaua pale anapojilipua? Ikiwa ni wengi ni watu 50-100. 
Matokeo yake mayahudi hufanya nini? Wataua mamia na wanazidi 
kuwa wenye kuchupa mipaka kuliko unavowaona sasa kwa kuteka 
mji. 


Lakini watu wengi hawatazami matokeo. Hawafikirii mbali. 


Talare: Imaam Muhammad bin Swaalih bin “Uthaymiyn 


Imefasiriwa na: Wanachuoni.com 


Milipuko Inayofanywa Haijawapatia Waislamu Faida Yoyote 
Zaidi Ya Madhara Juu Ya Madhara 

Kuhusiana na yale yanayofanywa na baadhi ya watu kujitoa 
muhanga kwa kujiweka mabomu na kuwaendea makafiri kisha 
wanajilipua pindi wanapokuwa kati yao, huku inachukuliwa ni 
kujiua - na tunaomba kinga kwa Allaah. Mwenye kuiua nafsi yake 
atadumishwa Motoni milele kama ilivyokuja katika Hadiyth yake 
(Swalla Allaahu "alayhi wa sallam). 


Huyu aliyejua nafsi yake hakuleta faida yoyote kwa Waislamu 
hata kwa wasiokuwa Waislamu. Kwa sababu akiua watu kumi, 
ishirini, mia au mia mbili, Uislamu haufaidiki chochote kwa hilo. 
Wala hilo haliwafanyi watu kuingia katika Uislamu. Tofauti na 
kile kisa cha yule kijana, yeye alisababisha watu wote wakaingia 
katika Uislamu. Hata hivyo haihitajiki kuua adui kumi, ishirini, 
mia au mia mbili kwa ajili watu waingie katika Uislamu. Kinyume 
chake huenda maudhi ya maadui ndiyo yakazidi kuwa mengi. 


Jambo hili ambalo Waislamu hawa wanafanya linapelekea 
makafiri kuzidisha maudhi yao dhidi ya Waislamu. 


Mfano wa hili ni kama sasa jinsi mayahudi wanavofanya dhidi ya 
wapalestina. Mpalestina mmoja anapojilipua na kuua [mayahudi] 
sita mpaka saba, matokeo yake wanajilipiza kwa kuua wapalestina 
sitini, sabini au zaidi. Kwa hali hiyo kunakuwa hakuna faida 
yoyote kwa Waislamu wala hao waliojilipua. Ndio maana naona 
yeyote atakayefanya kitendo kama hicho atakuwa amejiua bila ya 
haki. Hili litasababisha yeye kuingia Motoni - na tunaomba kinga 
kwa Allaah. Aliyefanya hivo sio shahidi. 


Lakini ikiwa mtu atafanya kitendo hiki kwa ujinga na huku 
akifikiria kuwa inajuzu, tunatumai kuwa hatopata madhambi. Hata 
hivyo hatofikia daraja ya aliyekufa shahidi kwa sababu 


hakufanya kama anayekufa shahidi anavyopaswa kufanya. Lakini 
hatopama madhambi kwa kuwa amefanya hivo kwa kufahamu 
makosa. Yule mwenye kujitahidi na akakosea, anapata thawabu 
moja. 


